李帥 (足球員)

李帥係中國嘅足球員，山東青島人，司職守門員，而家效力緊上海綠地申花。

生平
李帥喺1982年夏喺山東青島出世，佢阿爸係波迷，1989年將佢送到訓練場開始佢嘅足球生涯。1997年加入咗青島海牛守門員教練——王維滿嘅培訓班，後嚟入咗海牛三隊，但大多數時間做咗替補。1998年，青島海牛三隊參加山東省希望盃嘅半決賽時，主教練話要練兵先至畀佢出場，點知嗰場波贏咗，重喺決賽嗰陣畀佢首發多次，結果重攞埋冠軍。1998年嘅甲A三線隊比賽入面，佢同海牛三隊一齊攞咗亞軍，重評為最佳守門員。

2002年，李帥俾嗰時青島隊主教練——李章洙放到一隊。第一次幫一線隊首發係2002年9月1號對陣北京國安嘅甲A聯賽，之後幾年跟青島海牛隊出場咗好多次。

2005年，由於楊君被租到長春亞泰隊踢波，李帥終於成為球隊嘅主力門將。由於嗰年佢表現得好好，重入選咗朱廣滬執教嘅國家隊參加咗東亞運動會足球賽，重攞埋冠軍。但2006年，佢嘅狀態冇以前咁犀利而淪落到替補。2007年初廣州醫藥足球會用￥200萬到買咗佢。

佢喺廣州隊踢波嗰時，幫咗球會攞咗史上第一座甲級聯賽冠軍獎杯。2010年9月18號重代表廣州隊第100次聯賽出場。2011賽季下半季開始又淪落為替補，但嗰時廣州恆大隊有好多場波要踢，所以有好多次出場。2014賽季結束之後雖然被一度傳出轉到上海申花，但2014年11月19號揀咗繼續喺廣州隊踢波。直到2016年1月19號，佢因個人原因而轉會到上海綠地申花而結束咗廣州足球9年嘅效力生涯。

得獎記錄

球會
廣州恆大淘寶
中超：2011、2012、2013、2014、2015
中甲：2007、2010
中國足協盃：2012
中國足球超級盃：2012
亞冠：2013、2015

攷

Li Shuai Soccerway

帥
類:青島人
類:中國足球員
類:青島中能球員
類:廣州恆大球員
類:上海申花球員